stanford-oval/wikipedia huggingface dataset:
אתגר הדיונון
פרקים

| 0 | 1 | 2 | 3 | 4 | 5 |
| --- | --- | --- | --- | --- | --- |
| מספר פרק | שם הפרק באנגלית | שם הפרק בעברית | בימוי | כתיבה | תאריך שידור מקורי |
| 1 | "Red Light, Green Light" | "דג מלוח" | לא ידוע | לא ידוע | 22 בנובמבר 2023 |
| 2 | "The Man with the Umbrella" | "האיש עם המטרייה" | לא ידוע | לא ידוע | 22 בנובמבר 2023 |
| 3 | "War" | "מלחמה" | לא ידוע | לא ידוע | 22 בנובמבר 2023 |
| 4 | "Nowhere to Hide" | "אין איפה להסתתר" | לא ידוע | לא ידוע | 22 בנובמבר 2023 |
| 5 | "Trick or Treat" | "צ'ופר לא מוכר" | לא ידוע | לא ידוע | 22 בנובמבר 2023 |
| 6 | "Goodbye" | "פרידה" | לא ידוע | לא ידוע | 29 בנובמבר 2023 |
| 7 | "Friend and Foe" | "חבר או אויב" | לא ידוע | לא ידוע | 29 בנובמבר 2023 |
| 8 | "One Step Closer" | "צעד קדימה" | לא ידוע | לא ידוע | 29 בנובמבר 2023 |
| 9 | "Circle of Trust" | "מעגל של אמון" | לא ידוע | לא ידוע | 29 בנובמבר 2023 |
| 10 | "One Lucky Day" | "יום מזל" | לא ידוע | לא ידוע | 6 בדצמבר 2023 |
הפקה

ביוני 2022, פורסם כי נטפליקס העניקה להפקה צו סדרה.
הפקה > ליהוק

הליהוקים לסדרה החלו ביוני 2022 עם סרטון הכרזה שפורסם ביוטיוב. נטפליקס חיפשה שחקנים מרחבי העולם אך קבעה שהם חייבים להיות דוברי אנגלית. שירות הסטרימינג הוציא שיחת ליהוק אחרונה בספטמבר 2022.
הסדרה טוענת שיש לה את כמות המתמודדים הגדולה ביותר בתולדות הריאליטי, עם 456 שחקנים אמיתיים. מספר השחקנים הרב ביותר הוא: מארצות הברית; בשנות ה-20 לחייהם; גברים.
הפקה > צילום

הצילומים החלו בינואר 2023 בשני אולפנים בבריטניה, אולפני קרדינגטון בבדפורד ועל שש במות סאונד ענקיות בבארקינג, לונדון.
הפקה > הגינות המשחק ותנאים

במהלך צילומי התוכנית עלו דיווחים על פציעות אמיתיות, מספר שחקנים טענו בראיון ש"דג מלוח" נמשך תשע שעות בהאנגר לא מחומם, כאשר המתמודדים טענו שהם נאלצו להחזיק בתנוחות במשך זמן ממושך בתנאים קשים. נטפליקס הכחישה את חומרת הדיווחים וציינה שהפציעות היו "מצבים רפואיים קלים", והוסיפה שהיא דואגת לבריאות השחקנים והצוות. שירות האמבולנס המקומי הכחיש שהוזעק לאולפנים, ומנהל הבריאות והבטיחות של בריטניה בחן את ההפקה ולא מצא בעיות. שני שחקנים אלמונים מהתוכנית איימו לתבוע את נטפליקס לאחר שטענו שיש להם היפותרמיה במהלך הצילומים.
מתמודדים נוספים טענו בראיון שהמשחקים "זויפו", ושחלק מהשחקנים הודחו למרות שהגיעו לקו הסיום, שחקן אחד גם טען שראה שחקן אחר שהודח אך עדיין מסוגל להצטרף שוב למשחק.
שחרור

חמשת הפרקים של התוכנית שוחררו ב-22 בנובמבר 2023. פרקים 6–9 שוחררו ב-29 בנובמבר, בעוד שפרק 10, גמר התוכנית, שוחרר ב-6 בדצמבר.
טבלת הדחות

מקרא:
המנצח של אתגר הדיונון.
הגיע למקום השני.
עבר בהצלחה את המשחק.
ניצל מהדחה.
הודח מאתגר הדיונון במסגרת מבחן או משחק.
הודח מאתגר הדיונון במסגרת הצבעה.
הפסיד ב"צוללות", אך עבר לשלב הבא.
בחרו בהצלחה בצורה שלהם ושל קבוצתם ב"דלגונה".
נבחר להיות קפטן הקבוצה ב"צוללות" או במבחן הנאמנות.
נבחר להיות סגן הקפטן ב"צוללות".
קבלה > מספר צופים

בשבוע היציאה שלה (20-26 בנובמבר 2023), "משחק הדיונון: האתגר" הייתה התוכנית הנצפית ביותר בעולם בנטפליקס, עם 85.7 מיליון שעות. היא הגיעה למקום הראשון ב-74 מדינות באותו שבוע, כולל ארצות הברית ובריטניה - והעפילה ל'טופ 10' ב-19 מדינות נוספות.
הסדרה נשארה במקום הראשון בעולם בנטפליקס גם בשבוע השני (27 בנובמבר - 3 בדצמבר 2023), עם 11.4 מיליון צפיות ו-85 מיליון שעות צפייה. היא הייתה ב-10 המובילים בטלוויזיה ב-91 מדינות שונות באותו שבוע. סדרת תחרות הריאליטי גם הקפיצה את סדרת הדרמה המקורית משחק הדיונון למקום השביעי ברשימת הטלוויזיה הלא-אנגלית עם 1.5 מיליון צפיות באותו שבוע.
בשבוע השלישי לאחר יציאתו, "משחק הדיונון: האתגר" הגיע למקום השלישי בעולם. הוא הוסיף 6.6 מיליון צפיות ו-54.1 מיליון שעות צפייה.
קבלה > תגובה ביקורתית

המופע קיבל קבלת פנים מעורבת מצד המבקרים והקהל. ב-Rotten Tomatoes, לסדרה יש דירוג אישור של 45% על סמך 44 ביקורות, עם ציון ממוצע של 5.8/10. קונצנזוס המבקרים של האתר קורא: " האתגר יכול להיות בולמוס ממכר הודות לכושר ההמצאה העצום של קטעי הסט של "משחק הדיונון" אבל הפעלת הסאטירה הדוקרנית של הסדרה המקורית באופן ישר מעניקה לספין-אוף הזה טעם לוואי חסר נשמה". Metacritic נתן ציון ממוצע משוקלל של 51 מתוך 100 על סמך 22 ביקורות מבקרים, מה שמציין "ביקורות מעורבות או ממוצעות".
ריאן סמית' כתב בניוזוויק, "הספין-אוף החדש של נטפליקס לדרמה הקוריאנית המרגשת לא רק מצליח אלא גם מנצח להביא למסכים את אחת מתחרויות הטלוויזיה המרתקות ביותר של העשור". ב"פייננשל טיימס", דן עינב הכריז על "המגה-היט של נטפליקס הופך לתוכנית ריאליטי שאי אפשר לעמוד בפניה", בעוד שהרדיו טיימס קבע שמשחק "משחק הדיונון: האתגר", "לא רק עומד במקור, אלא עם הטוויסטים החדשים, אתגרים וקרן הפרסים של החיים האמיתיים על כף המאזניים, זה אפילו יותר אינטנסיבי מהתוכנית המצליחה". ב-Vulture, ניקולס קואה אמר "לא רק ש"משחק הדיונון: האתגר" נחשב כטלוויזית ריאליטי טובה, היא אפילו משמשת כעיבוד יעיל באופן בלתי צפוי לדרמה המקורית. תוכנית המשחק משתמשת בשפה של טלוויזיית הריאליטי המודרנית. להבין, בדרכו המוזרה, את הנושאים במשל של וואנג דונג-היוק על הקפיטליזם הטוחן בני אדם לעפר". "Quah" סיכם "משחק הדיונון: האתגר" הוא לא רק תוכנית ריאליטי טובה. היא תוכנית צדקנית מוסרית". בכתבה ב"גרדיאן", המבקרת רבקה ניקולסון אמרה, "גרסת החיים האמיתית של הדרמה של נטפליקס היא מחזה גרנדיוזי וממכר, שיגרום לך לצעוק על הטלוויזיה שלך לפני סוף הפרק הראשון".
כמה מבקרים טענו שהגרסה הלא-כתובה מחמיצה את נקודת הדרמה. ה"הוליווד ריפורטר" כינה את זה "הרחבת מותג שלא מבינה באופן יסודי את מה שהמותג נועד לייצג מלכתחילה", והמשיך "אתה יכול להוציא את האנטי-קפיטליזם ממשחק הדיונון - אבל הקפיטליזם תמיד ימצא דרך לגדל את הראש המכוער שלו". ב"טלגרף", ג'ספר ריס אמר כי "הריאליטי המחודש לא מאבד שום דבר מהמתח או התככים" של הדרמה, והמשיך "אני...אני נאלץ לגלות עד כמה השורדים האחרונים מונעי הדולר יכולים להיות חסרי רחמים". צ'ייס האצ'ינסון עבור "קולידר" מצא את האתגר "חסר בושה ואופורטוניסטי" והגיע למסקנה "אם ניתן היה להפוך את הכוחות המושחתים של הקפיטליזם לגוויית טלוויזיה מזעזעת, זה ייראה כמו "משחק הדיונון: האתגר"".
פרסים ומועמדויות

| שנה | פרס | קטגוריה | מועמד(ים) | תוצאה | מקור |
| --- | --- | --- | --- | --- | --- |
| 2024 | פרס בחירת הקהל | תוכנית התחרות של השנה | "אתגר הדיונון" | מועמדות |  |
| 2024 | פרס באפט"א לטלוויזיה | תוכנית המציאות הטובה ביותר | "אתגר הדיונון" | זכייה |  |
| 2024 | פרס אמי אמנותי לבידור בפריים טיים | עיצוב ההפקה הטוב ביותר לסדרת מגוון או ריאליטי | מתייה וויקס, בן נורמן וליזי צ'יימברס | מועמדות |  |
| 2024 | פרס אמי אמנותי לבידור בפריים טיים | הליהוק הטוב ביותר לתוכנית ריאליטי | רייצ'ל סטאבינס, אמה שירר, רובין קאס ואריקה דוברין | מועמדות |  |
| 2024 | פרס אמי אמנותי לבידור בפריים טיים | הבימוי הטוב ביותר בתוכנית ריאליטי | דיקון רמזי | מועמדות |  |
יעקב וייל

| --- | --- |
 לידה:  בין 1380–1390 האימפריה הרומית הקדושה וייל דר שטאדט (אנ')
 פטירה:  לפני 1460 לפני ה'ר"כ
 כינוי:  מהרי"ו
 תקופת הפעילות:  ? – המאה ה־15 
 תחומי עיסוק:  מגדולי הפוסקים האשכנזים
 רבותיו:  מהרי"ל, רבי זלמן רונקיל
 חיבוריו:  שו"ת מהר"י וייל
 
רבי יעקב בן יהודה וייל, ידוע גם כמהר"י וייל או מהרי"ו (בין 1380–1390 - לפני 1460), חי ופעל באשכנז, במחצית הראשונה של המאה ה-15 לספירה. על פי ההיסטוריון גרץ הוא נפטר לפני שנת 1456.
רבי יעקב היה מגדולי פוסקי יהדות אשכנז בדורו, וכתביו שנאספו בספר "שו"ת מהר"י וייל" היו בעלי מעמד חשוב בפסיקה האשכנזית בדורות העוקבים.
חייו

נולד בעיר וייל (אנ') ולמד תורה בצעירותו בישיבתו של רבי יעקב בן רבי משה הלוי מולין (מהרי"ל) במגנצא. בתשובותיו הוא מזכיר את רבו פעמים רבות בניסוחים כמו "וראיתי מהגאון נר ישראל מוהר"י מולין ז"ל" או "וראיתי מעשה ממורי". בתשובה אחת הוא אף מכנה אותו "המאור הגדול אשר עיני כל ישראל עליו". נוסף על כך למד גם בישיבתו של רבי זלמן רונקיל במגנצא.
בשנת ה'קפ"ז (1427) הוסמך רבי יעקב לרבנות על ידי המהרי"ל, שאף הציע לו לכהן כראש ישיבה בעיר נירנברג. באותו זמן כיהן במקום הרב זלמן כ"ץ, ועל אף שבאחת מתשובותיו כותב רבי יעקב שמעיקר הדין לא היה עליו להימנע מלקבל את ההצעה מאחר ש"לא שמענו מעולם שהיה לזה חזקה יותר מזה", בכל זאת הוא סירב בכדי להימנע מהסגת גבול. מהר"י וייל המשיך להתגורר בנירנברג, מבלי לשאת במשרת רבנות, שיתף פעולה עם רבי זלמן כ"ץ, וכיהן כדיין בבית דינו.
בשנת ה'קפ"ט (1429) התמנה רבי יעקב וייל לכהן כרבה של העיר אאוגסבורג ומשנה זו ועד ה'קצ"ח (1438) מופיע שמו בין יהודי העיר בכל רשימות שלטונות המס של אאוגסבורג. במהלך תקופה זו ייצג את הקהילה הן כלפי פנים והן כלפי חוץ. השפעתו בקהילת היהודית של אאוגסבורג הייתה גדולה ופסיקותיו נתקבלו ללא עוררין והוא היה זה אשר קבע וחיזק את מנהגי אאוגסבורג ותקנותיה.
באאוגסבורג העמיד הרב וייל מספר למדנים גדולים שנודעו לתהילה בעולם היהודי, כגון רבי יוסף בן משה בעל לקט יושר, ורבי אברהם קצנלבוגן.
לאחר החלטה של עירית אאוגסבורג (שהושפעה מהכנסייה) לגרש את יהודי העיר עזב את העיר והציון ליד שמו ברשימת שלטונות המס של העיר הופסק.
בשנת ה'ר"ג (1443), מונה מהרי"ו לרב העיר ארפורט, אחת מהקהילות היהודיות הגדולות בגרמניה, ואולי הגדולה ביותר, באותו הזמן. בתוקף תפקידו זה ביקר את מנהגי הקהילה והקפיד להבדיל בין מנהגים המעוגנים בהלכה למנהגים הנוגדים את ההלכה. בין היתר מצא שבקהילתו נוהגים לקחת כמה נרות חנוכה, ובבית הכנסת ומדביקים אותם ביחד ומדליקים לנר אחד, דבר הנוגד את ההלכה[דרושה הבהרה].
חייו > אחרית חייו

תאריך פטירתו אינו ידוע בוודאות, אבל מסתבר שנפטר לפני שנת ה'ר"כ (1460), מאחר שרבי ישראל איסרלין שנפטר בשנה זו מתייחס אליו בתשובותיו למי שכבר נמצא בין המתים. כללית ניתן להסיק שנפטר קרוב לוודאי לפני ה'רט"ז (1456)[דרושה הבהרה].
דרכו > שיטת לימודו

בזמנו של המהרי"ו, לימוד התורה בישיבה, נחלק לשני חלקים שלכל אחד מהם יועד זמן מיוחד: לימוד על פי הפשט עם פירוש רש"י לעומת לימוד בפלפול עם פירושי התוספות. זמני הלימוד השונים אף נקראו בשמות "זמן הפירוש" ו"זמן התוספות". בחצי הראשון של השנה למדו הלכות בלא תוספות עד שהיו שגורים בפיהם, ובחצי השני למדו תוספות בעיון ואז היו רגילים לפלפל בחילוקים דקים. רבי יעקב הכיר את ערכו של הפלפול אבל השתדל כי פסיקותיו ההלכתיות יהיו מבוססת על אדני ההיגיון והשכל הישר בלבד:
כי ודאי כשאנו מפלפלין ולומדים חריפות כגון בזמן התוספות, אז אנו רגילים למשקל ולמטרח בדקדוקים ובחילוקים דקים, כמיעל פילא בקופא דמחטא אבל לפסוק הדין או להתיר האיסור אנא בראיות ברורות ומחוורות מתוך פשטים סוגיא דשמעתתא ולא מתו' הדקדוק
שמו כפוסק הלכות יצא לפניו ושאלות נשלחו אליו מרחבי אירופה. בין הפונים אליו בשאלות היה רבי ישראל איסרלין בעל "תרומת הדשן" ותלמידו רבי ישראל מברונא. תשובותיו מצטיינות בבהירותן ובקיצורן. גם את טענות בעלי הדין הוא מתמצת בצורה בהירה ומרוכזת כאילו היו פסקי דין בעצמם ולכם כדי למנוע טעות הוא לפעמים כותב אותם בלשון אשכנז - יידיש.
דרכו > כתביו

מתוך כתביו של מהרי"ו שרד רק אוסף של פסקים והלכות המקובץ תחת השם שו"ת מהר"י וייל (ונציה, 1549). וייל צרף לסוף הספר קובץ בשם שחיטות ובדיקות העוסק בהלכות שחיטה ובדיקה של טרפות. השו"ת זכה למעמד חשוב בקרב פוסקי הלכה במשך הדורות, וחיבורו "שחיטות ובדיקות" הודפס ב-71 מהדורות עד תחילת שנת 2000 וזכה לפרשנויות ומהדירים שונים. הגהות וביאורים על תשובותיו נכתבו על ידי כמה גאונים, כולל רבי שלמה לוריא (המהרש"ל).
דרכו > אופיו

ככלל, היה עניו באופיו, ונטה להעדיף את השלום. נטייה זו באה לידי ביטוי כבר בהחלטתו לדחות את הצעת מהרי"ל לכהן כראש ישיבה בנירנברג, כדי שלא לפגוע ברב המכהן. ניתן ללמוד על צניעותו וענוותנותו גם מכמה אמרות שלו: "אחר מי רודף מלך ישראל – אחר פרעוש אחד, אחר כלב המת? מי אנוכי כי באתי עד הלום כי מששת את כל כלי, לית בי לא כחול ולא שרק ולא יעלת חן וצעיר אני לימים ובינת אדם אין לי ועדיין לא הגעתי לדרגת פעוטות" (נ"ב); "איני כדאי להודיע עניותי במקום עשירות באתרא דכהנא רבא דכל רז לא אניס ליה ומכל מקום בשביל השלום אדון בקרקע מן הצד אבל דין תורה לא ידענא" (כ"ח); "הארז הגדול בלבנון על מים רבים .... הלך לנוע על האטד בארץ הנגב אשר אין שם מים, אכן ענותך תרבני למשקל ולמטרח בשמעתתיה בהדי טיבותא דמר" (א'); "אף על פי שלא הגעתי למידה זו למידן דינא מכל מקום בשביל השלום אודיעכם עניות דעתי" (כ"ב). על תשובותיו הוא חותם "הקטן יעקב וויילא" ולפעמים "רודף שלוותא, הקטן והצעיר שבישראל" (קס"ד).
נטייתו אל השלום עולה מעדותו על מנהגיו כדיין: "ותיתי לי שכל ימי לא דנתי על שום אדם בעל כרחו, ותמיד אני מונע את עצמי מן הדין בכל מאמצי כוחי אפילו כששני בעלי הדין מתרצין לדון לפני מרצון נפשם". (תשובה קמו)
למרות דרכיו אלה, כאשר חשב זאת לנכון, לא היסס מהרי"ו ללחום נגד אנשים אלימים וחזקים כדי להגן על החלשים. מחותנו, רבי אברהם עזרא, היה איש עשיר ותקיף שהסתובב בין ארמונות נסיכי אשכנז. מסופר כי פעם אחת תפס דוכס אחד את אשתו ונכדתו של ר' אברהם, כלא אותם ודרש עבורם אלף זהובים לפדיון. בנוסף, הדוכס איים "שיהפוך הילדה לדתו". רבי דוד צעהנר הצליח לשחרר את האסירים כעבור חמישה חדשים, אבל ר' אברהם סירב לפצות את ר' דוד בעבור הוצאותיו הרבות. אף על פי שרבי אברהם היה מחותנו, רבי יעקב וייל לא נמנע מללמד עליו חובה ואמר "וכיון שאני קרוב אל החלל אמינא עלי דידי רמיא למעבד מילתא לבטל מחשבתו הרעה שלא תהא כזאת בישראל, כדי שלא תנעול דלת בפני גומלי חסדים ושלא יתחלל שם שמים בפרהסיא" (קמ"ח). אחרי שהוא מוכיח כי על פי ההלכה ר' אברהם חייב לפצות את ר' דוד לכל הוצאותיו הוא מוסיף לו אזהרה: "כי אם יעבור ולא יקיים הוראתו החמורה בעניין זה, יחול על ראשו גזירת נח"ש ויהיה מובדל מכל דבר שבקדושה" (שם).
מהרי"ו היה חריף במיוחד כלפי רבנים שביקשו לעצמם זכויות או כבוד יתר מפאת מעמדם ואף טען כי המושג תלמיד חכם המופיע במקורות התלמודיים אינו חל על רבים מרבני בתקופתו (תשובה קס"ג).
השפעה

רבי יוסף קולון (מהרי"ק) מתייחס אליו ואל רבי ישראל איסרלין בעל ספר תרומת הדשן כאל גדולי יהדות אשכנז כפי שנכתב בספר השו"ת שלו:
והלא מוהר"ר איסרליין ז"ל מאושטרייך ומהר"י ווייל ז"ל וכל גדולי ישראל...
גם בדורות מאוחרים יותר, נחשב, לצד מהרי"ל, כעמוד תווך של מנהגי אשכנז.
בניו

בנו, רבי יוזל מרגנשבורג
בנו, מהר"ם מאולם שהיה מאבותיו של הרב נתנאל וייל מחבר הספר קרבן נתנאל. וגם מהרב מאיר וייל ראש בית דין ברלין.
בניו > צאצאיו

נכד נינו היה הרבי ר' העשיל אב"ד קראקא ומגדולי הדור
צאצא אחר שלו היה המלחין קורט וייל
צאצא נוסף שלו הוא הרב אליעזר מלמד רב היישוב וראש ישיבת הר ברכה בעל ה"פניני הלכה".
הערות שוליים

↑  שו"ת מהר"י וייל, סימן קנא.
↑  שו"ת מהר"י וייל סימן קנא.
↑  עי' שו"ת מהרי"ו סי' קס"ד, ומהרי"ק, שו"ת סי' קס"ט.
↑  רבי שניאור גונדרשהים, מקור חיים, סימן קצז ס"ק יג, באתר היברובוקס; רבי ידידיה טיאה וייל, שו"ת,  אבן העזר, סי' מח–מט, באתר היברובוקס; וראו עוד אצל הרב בנימין שלמה המבורגר, מנהגים דק"ק וורמיישא, מכון ירושלים תשמ"ח, מבוא, עמ' 104–105.
↑  Kim H. Kowalke, Speak Low (When You Speak Love): The Letters of Kurt Weill and Lotte Lenya, University of California Press, 1997. עמ' 23.
↑  אמו שולמית היא נכדה של הרב חיים יהודה אריה וייל צאצא ישיר של הקרבן נתנאל והמהרי״ו
| הראשונים לפי אזור גאוגרפי |
| --- | --- | --- |
| אשכנז | רבי משולם בן קלונימוס • רבנו גרשום מאור הגולה • רבי שמעון הגדול • רבי יצחק הלוי • רבי יעקב בן יקר • ריב"א • ראב"ן • רבי אליעזר ממיץ • ראבי"ה • רבי יהודה החסיד • רבי אלעזר מגרמייזא (הרקח) • רבי יצחק אור זרוע • מהר"ם מרוטנבורג • רא"ש • המרדכי • הגהות מיימוניות • תשב"ץ קטן • רבי אליעזר מטוך • רבי יצחק מדורא • האגודה • מהר"ם ס"ל • מהרא"ק • מהר"י טירנא • מהרי"ל • מהר"י וייל • תרומת הדשן • ראשונים נוספים |  |
| צרפת | רש"י • בעלי התוספות (רשב"ם • רבנו תם • ר"י הזקן • ריצב"א • רבי שמשון משאנץ) • בעל התרומה  • רבי משה מקוצי • רבי יחיאל מפריז • יצחק מקורביל (הסמ"ק) • רבנו פרץ • חכמי איוורא • רבי שמשון מקינון •  ראשונים נוספים |  |
| אנגליה | תוספות חכמי אנגליה • רבנו תם מאורליינש • רבי משה מלונדריש • רבי ברכיה מניקולא • רבי אליהו מנחם מלונדריש • רבי יעקב חזן מלונדון • ראשונים נוספים |  |
| פרובאנס | בעל האשכול • יוסף אבן פלאת • בעל העיטור • בעל המאור • הראב"ד • רבי יהונתן מלוניל • המנהיג • בעל שיטת ריב"ב • בעל ההשלמה • רבי שלמה מן ההר • רבי אברהם מן ההר • המאירי • רבי אהרון הכהן מלוניל • ראשונים נוספים |  |
| ספרד | ארבעת השבויים • רבי חנוך בן משה • רבי שמואל הנגיד • רי"ץ גיאת • רבי יצחק הברצלוני • רבי יהודה הברצלוני • רי"ף • ר"י מיגאש • רמ"ה • רבי שמואל הסרדי • רמב"ן • רבי יונה גירונדי • רא"ה • רשב"א • ריטב"א • רבי יהודה בן הרא"ש • רבנו ירוחם • מהר"ם חלאווה • אבודרהם • רבי יעקב בעל הטורים • ר"ן • רבי יוסף חביבא • רבי שמואל ירונדי (אוהל מועד) |  |
| איטליה | רבי משולם בן קלונימוס • רבי נתן מרומי (הערוך) • רבי ישעיה די טראני • רבי אליעזר בן שמואל • ריבב"ן • שבלי הלקט • ריא"ז • מהרי"ק • ראשונים נוספים |  |
| צפון אפריקה | ארבעת השבויים • רבנו חננאל • רב ניסים גאון • רי"ף • רבנו אפרים • רבי יהודה הכהן אבן סוסאן • רבי יוסף אבן עקנין • שמואל אבן ג'אמע • רבי זכריה אגמאתי • ריב"ש • רשב"ץ • רבי ישועה הלוי • רבי אפרים אנקוה |  |
| תימן | בעלי אלשרח (רבי חנניה בן ישועה • רבי נתנאל בן ישעיה • רבי זכריה הרופא • רבי סעדיה עדני • רבי דוד הלוי חמדי • רבי דוד עדני • רבי אברהם בן שלמה |  |
| מצרים | רבי שמריה בן אלחנן • רבי שמואל בן חנניה הנגיד •  רמב"ם •  רבי חננאל בן שמואל • רבי אברהם בן הרמב"ם • רב יוסף ראש הסדר • רבי פרחיה בן ניסים •  רבי דוד הנגיד • רבי תנחום הירושלמי • רבי יעקב אלאמשאטי • רבי יהושע הנגיד • רבי דוד ברבי יהושע הנגיד • ראשונים נוספים |  |
ראשונים נוספים תנאים • אמוראים • סבוראים • גאונים • ראשונים • אחרונים
| --- | --- |
בקרת זהויות :  NLI: 987007269858305171  GND: 132165783  LCCN: n88122485  VIAF: 63097528   WorldCat (עם VIAF): 63097528
מים ביאליק

| --- | --- |

 לידה:  12 בדצמבר 1975 (בת 49) סן דייגו, קליפורניה, ארצות הברית ארצות הברית
 שם לידה:  Mayim Chaya Bialik 
 מדינה:  ארצות הברית 
 תקופת הפעילות:  מ-1987
 מקום לימודים:  אוניברסיטת קליפורניה בלוס אנג'לס (2000)  אוניברסיטת קליפורניה בלוס אנג'לס (2007)  תיכון נורת' הוליווד (1993) 
 מספר צאצאים:  2 
 פרסים והוקרה:  פרס בחירת המבקרים לשחקנית המשנה הטובה ביותר בקומדיה (2016)  Jew in the City (2019)  פרס בחירת המבקרים לשחקנית המשנה הטובה ביותר בקומדיה (2018)  Primetime Emmy Award for Outstanding Host for a Game Show (2023) 
 http://mayimbialik.net
 פרופיל ב-IMDb
 
מים ביאליק מתארחת בבית הנשיא, במרכז נשיא המדינה, ראובן ריבלין ומשמאל בן זוגה של ביאליק, מרץ 2018
מים חיה ביאליק (באנגלית: Mayim Chaya Bialik; נולדה ב-12 בדצמבר 1975) היא שחקנית ומנחת טלוויזיה יהודיה-אמריקאית, בעלת תואר דוקטור במדעי המוח. היא ידועה בעיקר בזכות תפקידיה כבלוסום רוסו, בקומדיית המצבים "בלוסום" ששודרה ברשת NBC בתחילת שנות ה-90 של המאה ה-20, וכאיימי פארה פאולר, בקומדיית המצבים "המפץ הגדול" של רשת CBS, תפקיד שבעבורו הייתה מועמדת לארבעה פרסי אמי.
ילדות והשכלה

ביאליק נולדה בסן דייגו, קליפורניה למשפחה יהודית-רפורמית; הוריה הם בוורלי (לבית ווינקלמן), מנהלת גן ילדים, ובארי, מורה לדרמה בבית ספר תיכון.
מקור משפחתה של ביאליק במהגרים יהודים שהתגוררו תחילה בברונקס, ניו יורק. שלושה מתוך ארבעת סביה היגרו לארצות הברית בשנות ה-30 מפולין, צ'כוסלובקיה והונגריה. היא גדלה כיהודייה רפורמית, אך כיום מחשיבה את עצמה כחלק מהזרם היהודי-אורתודוקסי-מודרני. ביאליק אף חגגה בת מצווה וכינתה את עצמה "ציונית מושבעת". שמה, "מים" ("מים" בעברית), מקורו בכינוי משפחתי של סבתא רבתא שלה, מרים. ביאליק היא בת משפחתו של חיים נחמן ביאליק, שהיה דודו של סבא רבא-רבא שלה.
ביאליק סיימה את לימודיה ב-1993 בתיכון נורת' הוליווד בהוליווד, קליפורניה. לאחר מכן למדה באוניברסיטת קליפורניה בלוס אנג'לס (UCLA). שם היא סיימה תואר ראשון במדעי המוח עם חוג משני בלימודי יהדות ועברית, בשנת 2000.
ביאליק אמרה שאין לה את הציונים הדרושים לבית הספר לרפואה. היא המשיכה ללימודי דוקטורט במדעי המוח. היא לקחה הפסקה מהלימודים ב-2005 כדי לחזור למשחק. בשנת 2007 היא חזרה כדי לקבל את תואר הדוקטור במדעי המוח מ-UCLA תחת ד"ר ג'יימס מק'קרקן. עבודת הדוקטורט שלה כונתה "ויסות היפותלמי ביחס להתנהגויות לא מסתגלות, הפרעה טורדנית-כפייתית, שותפות ושובע בתסמונת פראדר וילי".
קריירה

ביאליק החלה את קריירת המשחק שלה כילדה, ותפקידה הראשון היה בסרט האימה "ראש דלעת" (1988). היא הופיעה בתפקידי אורח בכמה סדרות הטלוויזיה, בהן "מקגייוור", "עובדות החיים" ו"היפה והחיה". בסרט "חופים" (1988) הופיעה בתפקיד ססיליה בלום (דמותה של בט מידלר) בגיל 11. כמו כן השתתפה בקליפ לשיר "Liberian Girl" של מייקל ג'קסון.
ב-1990 הופיעה בתפקיד הראשי בסדרת הטלוויזיה "מולוי", שהופסקה אחרי שישה פרקים בלבד. באותה שנה עלתה למסכים קומדיית הנעורים "בלוסום" של רשת NBC. ביאליק הופיעה בתפקיד הראשי, בלוסום רוסו, במשך חמש עונות (114 פרקים) עד סיום שידורי הסדרה ב-1995. ב-1994 הופיעה בסרט הטלוויזיה של וודי אלן, "אל תשתו מהמים".
ביאליק התקבלה לאוניברסיטאות יוקרתיות בחוף המזרחי אולם היא בחרה ב-1995 ללמוד באוניברסיטת קליפורניה בלוס אנג'לס, כדי לא להתרחק מהוריה. בשנת 2000 השלימה תואר ראשון בעברית, מדעי היהדות ומדעי המוח. ב-2008 השלימה עבודת דוקטורט במדעי המוח, העוסקת בתסמונת פראדר וילי.
ב-2010 הצטרפה לצוות של קומדיית המצבים ברשת CBS "המפץ הגדול". היא מופיעה בה, החל מהפרק האחרון של העונה השלישית, בתפקיד איימי פארה פאולר, בת זוגו של שלדון קופר. היא מגלמת בסדרה דוקטור למדעי המוח, כמו בחייה. על תפקידה בסדרה קיבלה ארבע מועמדויות רצופות לפרס אמי לשחקנית המשנה הטובה ביותר בסדרה קומית בשנים 2015—2012.
בשנת 2021 החלה לשחק בתפקיד הראשי בסדרה הקומית של רשת פוקס; "Call Me Kat", בתפקיד קייט, רווקה בת 39 שמנהלת בית קפה לחתולים. באותה שנה החלה לצלם את סרטה הראשון כבמאית "As Sick as They Made Us"; דרמה קומית בכיכובם של קנדיס ברגן, דסטין הופמן, סיימון הלברג, דיאנה אגרון וצ'ארלי ובר. הסרט יצא לאקרנים ברחבי ארצות הברית באפריל 2022.
ביאליק שימשה כמנחה של "ג'פרדי" במהלך השנים 2021–2023, ולקחה על עצמה את התפקיד לאחר פטירתו של המנחה הוותיק אלכס טרבק. בדצמבר 2023, בהצהרה שפורסמה בחשבון האינסטגרם שלה, הודיעה ביאליק ש-Sony Pictures Television הודיעה לה שהיא לא תנחה יותר את הגרסה הסינדיקטית של התוכנית החל משנת 2024. Sony Pictures Television פרסמו הצהרה המאשרת שביאליק לא תנחה יותר את התוכנית. קן ג'נינגס יהיה המנחה הבלעדי של התוכנית, במטרה לשמור על המשכיות לצופים.
חיים אישיים

ב-2003 נישאה למייקל סטון, אמריקאי שהתגייר. אולם הזוג התגרש בנובמבר 2012. להם שני בנים.
ביאליק פעילה למען ישראל וכן הגדירה עצמה כ"נאמנה לציונות". ב-2014 במהלך מבצע צוק איתן, היא תרמה כסף לרכישת וסטים לחיילי צה"ל. במרץ 2018, היא ביקרה באתרי מורשת בירושלים ולאחר מכן נפגשה עם נשיא המדינה ראובן ריבלין.
ביאליק הפכה לצמחונית בגיל 19 והיא כיום טבעונית. היא גם שומרת כשרות. בשנת 2014 הוציאה לאור ספר בישול טבעוני המאגד את המתכונים האהובים עליה. כמו כן הייתה בין המייסדים של המכון "שמיים וארץ", תנועה של יהודים אמריקאים הפועלים למען זכויות בעלי חיים.
ביאליק היא דוברת של הארגון Holistic Moms Network אשר תומך בהורות הוליסטית לפי תאוריית ההתקשרות, בחינוך ביתי ובצמחונות. היא כתבה מדריך להורות הוליסטית, שיצא לאור במרץ 2012, בשם "Beyond the Sling: A Real-Life Guide to Raising Confident, Loving Children the Attachment Parenting Way".
באפריל 2018 נבחרה ביאליק להדליק משואה בטקס הדלקת המשואות ליום העצמאות ה-70 של מדינת ישראל בתור נציגת התפוצות, אולם הודיעה כי לא תוכל להשתתף עקב מחויבויות קודמות לצילומי הסדרה "המפץ הגדול".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1988 | חופים | ססיליה קרול בלום הצעירה |  |
| 1988 | ראש דלעת | כריסטין וואלאס |  |
| 1990 | The Kingdom Chums: Original Top Ten | פטי | דיבוב |
| 2006 | Kalamazoo? | מגי גולדמן |  |
| 2011 | The Chicago 8 | ננסי קורשאן |  |
| 2022 | As They Made Us |   | במאית, תסריטאית ומפיקה |